ไฟแนนซ์ทูเดย์
สุดสัปดาห์นี้ ฟิทช์ เรทติ้งส์ ประกาศลดอันดับเครดิตตราสารหนี้ระยะยาวสกุลเงินบาทของประเทศไทย (LTLC) ลงจากระดับ A- สู่ BBB+ โดยอ้างว่าแนวโน้มเศรษฐกิจไทยในระยะต่อไปเริ่มอ่อนแรงลง และการปฏิบัติเป็นพิเศษกับเจ้าหนี้สกุลเงินท้องถิ่นเมื่อเทียบกับเจ้าหนี้สกุลเงินต่างประเทศ
26 ก.ค. 2559

สุดสัปดาห์นี้ ฟิทช์ เรทติ้งส์ ประกาศลดอันดับเครดิตตราสารหนี้ระยะยาวสกุลเงินบาทของประเทศไทย (LTLC) ลงจากระดับ A- สู่ BBB+ โดยอ้างว่าแนวโน้มเศรษฐกิจไทยในระยะต่อไปเริ่มอ่อนแรงลง และการปฏิบัติเป็นพิเศษกับเจ้าหนี้สกุลเงินท้องถิ่นเมื่อเทียบกับเจ้าหนี้สกุลเงินต่างประเทศ 
เรื่องนี้นำไปถามนายแบงก์ที่ไหน ใครๆ ก็งง เพราะการปฏิบัติเป็นพิเศษกับเจ้าหนี้เงินบาท กับเจ้าหนี้เงินสกุลต่างประเทศที่ฟิทช์ฯ ว่ามานั้น หมายความว่ายังไง ไม่มีใครชักดาบหนี้ต่างประเทศแต่มาจ่ายหนี้สถาบันการเงินในประเทศสักหน่อย ดอกเบี้ยก็ว่าไปตามภาวะตลาด
คนที่สงสัยมากกว่าใครคือ อภิศักดิ์ ตันติวรวงศ์ รมว.คลัง เพราะเหตุผลที่ฟิทช์ฯ มันทะแม่งๆ ยังไงแปลกๆ แล้วมาประกาศช่วงโค้งสุดท้ายลงประชามติร่างรัฐธรรมนูญ ในวันที่ 7 ส.ค.นี้เสียด้วย
ขอแสดงความยินดีกับ บุญทักษ์ หวังเจริญ ประธานเจ้าหน้าที่บริหาร และกรรมการผู้จัดการ ธนาคารทหารไทย รับรางวัล ซีอีโอยอดเยี่ยม บริษัทจดทะเบียนในกลุ่มธุรกิจการเงิน ติดต่อกันเป็นเป็นปีที่ 2 จากสมาคมนักวิเคราะห์ฯ รางวัลนี้เป็นรางวัลใหญ่ในประเทศ ส่วนรางวัลใหญ่ในต่างประเทศ เฮียรับมาแล้วในตำแหน่งนายแบงก์แห่งเอเชียเมื่อ 2 ปีก่อน